Diari Oficial de la Generalitat Valenciana


Sumari del DOGV 9097, del 01-06-2021 (2021/6114)

RESOLUCIÓ de 28 de maig de 2021, de la directora general de Comerç, Artesania i Consum, per la qual s'accepta la renúncia de Sandra Martín Villalba a la beca per a la realització de pràctiques professionals en matèria de comerç en les dependències del Servei Territorial de Comerç, Artesania i Consum de València i s'adjudica la beca vacant a Andrea García Ortiz.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9097

Data del DOGV
:   01-06-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/6114


Data del document
:   28-05-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 28 de maig de 2021, de la directora general de Comerç, Artesania i Consum, per la qual s'accepta la renúncia de Sandra Martín Villalba a la beca per a la realització de pràctiques professionals en matèria de comerç en les dependències del Servei Territorial de Comerç, Artesania i Consum de València i s'adjudica la beca vacant a Andrea García Ortiz. [2021/6114]  
L'Ordre 22/2017, de 13 de desembre, de 2017, de la Conselleria d'Economia Sostenible, Sectors Productius, Comerç i Treball, estableix les bases reguladores per a la concessió de beques per a la realització de pràctiques professionals en els centres directius de l'esmentada conselleria (DOGV 8191, 15.12.2017)  
Per Resolució de 30 de juliol de 2019, de la Conselleria d'Economia Sostenible, Sectors Productius, Comerç i Treball, es van convocar quatre beques per a la realització de pràctiques professionals en matèria de comerç.  
Per Resolució de 28 de novembre de 2019, de la directora general de Comerç, Artesania i Consum es van concedir quatre beques per a la realització de pràctiques professionals en matèria de comerç en les dependències de la Direcció General de Comerç, Artesania i Consum i dels serveis territorials de Comerç i Consum, i es va constituir una borsa de reserva, per a cadascun dels serveis territorials, per a cobrir les vacants que es pogueren produir, sent el període de gaudi des de l'1 de desembre de 2019 fins al 30 de novembre de 2020, amb possibilitat de pròrroga per un període de 12 mesos addicionals.  
  
Per Resolució de 30 de novembre de 2020, de la directora general de Comerç, Artesania i Consum, per la qual es prorroguen quatre beques per a la realització de pràctiques professionals en matèria de comerç en les dependències de la Direcció General de Comerç, Artesania i Consum i dels serveis territorials de Comerç i Consum, es prorroguen aquestes beques a les mateixes beneficiàries, sent el període de gaudi des de l'1 de desembre de 2020 fins al 30 de novembre de 2021.  
  
En data 7 de febrer de 2021, Victoria Trujillo Ruzafa, i en data 28 de febrer de 2021, Teresa Toribio Garay, van presentar sengles escrits de renúncia a la beca de pràctiques professionals davant de la Direcció General de Comerç, Artesania i Consum.  
Per Resolució de 15 de març de 2021, de la directora general de Comerç, Artesania i Consum, per la qual s'accepten les renúncies de Teresa Toribio Garay i Victoria Trujillo Ruzafa a la beca per a la realització de pràctiques professionals en matèria de comerç en les dependències dels Serveis Territorials de Comerç i Consum de València i Castelló respectivament i s'adjudica la beca vacant del Servei Territorial de València a Sandra Martín Villalba, es cobreix la vacant produïda en el Servei Territorial de Comerç i Consum de València, amb efectes des del quinze de març de 2021 i amb les condicions que estableix la Resolució de 28 de novembre de 2019.  
En data 7 de maig de 2021, Sandra Martín Villalba presenta la renúncia a la beca de pràctiques professionals davant de la Direcció General de Comerç, Artesania i Consum.  
De conformitat amb l'article 19.3 de l'Ordre 22/2017, de 13 de desembre, de la Conselleria d'Economia Sostenible, Sectors Productius, Comerç i Treball, per la qual es van aprovar les bases reguladores per a la concessió de beques per a la realització de pràctiques professionals en els centres directius de la mencionada conselleria, «en cas de renúncia a la beca concedida, la persona titular de la Sotssecretaria o de la direcció general competent per raó de la matèria, si ho considera convenient, podrà cobrir la vacant pel temps que reste per a la finalització del període de duració de la beca, acudint per a això a la borsa de reserva que resulte del procediment de selecció prèviament efectuat i en l'ordre establit en aquesta».  
Atès l'ordre de puntuació establit en la borsa de reserva de la Ciutat de València és procedent atorgar la beca del Servei Territorial de Comerç, Artesania i Consum de València (nova denominació del Servei Territorial d'acord amb el Reglament orgànic i funcional de la Conselleria) a Andrea García Ortiz.  
Per tot el que s'ha exposat, de conformitat amb les atribucions atorgades per delegació de la persona titular de la Conselleria d'Economia Sostenible, Sectors Productius, Comerç i Treball en l'article 19 de la citada Ordre 22/2017, resolc:  
  
Primer  
Acceptar la renúncia de Sandra Martín Villaba, amb DNI \*\*\*9790\*\*\*, a la beca per a la realització de pràctiques professionals en matèria de comerç en el Servei Territorial de Comerç i Consum de València.  
  
Segon  
Adjudicar la beca vacant del Servei Territorial de Comerç, Artesania i Consum de València a Andrea García Ortiz amb DNI \*\*\*1299\*\*\*, candidata de la borsa de reserva, amb efectes des de l'1 de juny de 2021 i amb les condicions que estableix la Resolució de 28 de novembre de 2019.  
  
Contra aquesta resolució, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des del següent a la publicació, o bé un recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la notificació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 28 de maig de 2021.- La directora general de Comerç, Artesania i Consum: Rosa Ana Seguí Sanmateu.